钦定古今图书集成/明伦汇编/氏族典/第508卷 > 《凌迪知万姓统谱》 > 穆丑善
## 钦定古今图书集成/明伦汇编/氏族典/第508卷 > 《凌迪知万姓统谱》 > 穆丑善

按《魏书穆崇传》：“崇宗人丑善，太祖初率部归附，与崇
同心戮力，御侮左右。从征窟咄刘显，破平之。又从击
贺兰部，平厍莫奚，拜天部大人，居于东蕃。卒，子莫提，
从平中原，为中山太守，除宁南将军、相州刺史，假阳
陵侯。卒，子吐，太宗世散骑常侍。卒于侍中、镇东将军。
子敦，辅国将军、西部都将，赐爵富平子。卒，子纯袭爵”，
历散骑常侍，除右将军、河州刺史。卒，子盛，袭爵，直阁
将军。盛弟裕，辅国将军、中散大夫。裕子礼，东牟太守。
礼弟略，武定末，魏尹丞